צומת מילר (סדרת טלוויזיה)

**צומת מילר** הייתה קומדיית מצבים ישראלית אשר נוצרה, נכתבה ובוימה על ידי הקומיקאי אדיר מילר (בשיתוף עם אוהד פרח) ובה מגלם מילר את עצמו. הסדרה שודרה בשידורי קשת החל מ-23 ביוני 2016 עד 13 ביוני 2022. את שיר הפתיחה של הסדרה מבצע מוקי, שגם כתב את המילים והלחין יחד עם אורי אבני.

העונה השנייה עלתה לשידור ב-27 בפברואר 2018, בערוץ קשת 12. בעונה זאת הצטרפו השחקנים דקלה הדר (החליפה את אדוה בולה), עדי חבשוש, אורי עטיה וגיה באר גורביץ'. ב-29 באוקטובר 2019 עלתה העונה השלישית. ב-13 במרץ 2022 עלתה העונה הרביעית והאחרונה של הסדרה.

## עלילה
הסדרה מתמקדת בסיפור חייו של אדיר מילר, ומעניקה הצצה הומוריסטית לחייו האמיתיים לכאורה של מילר כסטנדאפיסט המנסה לתמרן בין המציאות, הזוגיות והמשפחה, לבין החלום להמשיך ליצור. בסדרה אשתו היא פסיכולוגית של ידוענים. בכל פרק מתארחים בסדרה אמנים ישראלים, כשהם מגלמים את דמותם האמיתית.

בעונה הראשונה כל פרק נפתח בריאיון של מילר לדנה ויס בנושא הקשור לפרק כשלעיתים הם משוחחים עוד מספר פעמים במהלך הפרק עצמו. בעונה השנייה הקונספט השתנה, וכל פרק הסתיים במופע סטנדאפ של מילר על נושא הפרק. ויס לא השתתפה בעונה זו.

## דמויות
### דמויות ראשיות
***[[אדיר מילר]]**: שחקן וסטנדאפיסט, נשוי למאיה, ולהם שתי בנות – יהלי ורוני. מחפש דרכים שונות להתחמק מתפקידו כהורה. מיוצג על ידי עופר.
***מאיה מילר** (אדוה בולה) (עונה 1) ודקלה הדר (עונות 2–4): אשתו של אדיר, ולהם שתי בנות - יהלי ורוני. פסיכולוגית של ידוענים.
***עופר שפיץ** (גל זייד): הסוכן של אדיר, שנוהג להשיג לו תפקידי משחק מוזרים. נרקיסיסט ומתנהג בטיפשות לגבי דברים מסוימים. אביה של רותם.
***אווה מילר** (מירי אלוני): אימו של אדיר ואשתו של פטר. מבקשת מאדיר הרבה טובות בשבילה. בעלת מבטא הונגרי כבד.
***פטר מילר** (אברהם סלקטר): אביו של אדיר, נשוי לאווה. נוהג להתקשר לאדיר בכל פעם שיש בעיה בבית. עבד בתעשייה האווירית.
***יהלי מילר** (מאי ז'פקו): הבת של אדיר ומאיה, אחות של רוני. לומדת בבית ספר.
***רוני מילר** (אנה ברקן): הבת של אדיר ומאיה, אחות של יהלי. בעונה הראשונה לומדת בגן חובה. הגננת שלה לא מחבבת את אדיר. החל מהעונה השנייה לומדת בבית ספר.
***רותם שפיץ** (עדי חבשוש) (עונות 2–4): בתו של עופר שחזרה במפתיע מטיול בהודו. עבדה כפקידה בדואר. עופר מכנה אותה "סתומי". נוהגת ללבוש חולצות שעליהן מודפסים משפטים המתארים אותה בדרך משעשעת או שמרמזים על העתיד לבוא.
***גולן שמיר** (אורי עטיה) (עונות 2–4): אחיה של מאיה, בעלה של אנאלי ואביו של בגין. חזר לישראל מפריז.
***אנאלי שמיר** (גיה באר גורביץ') (עונות 2–4): צרפתייה, אשתו של גולן ואימו של בגין. נוהגת להתקשט בבגדים ובחפצים עם סמלי מדינת ישראל והציונות.

### דמויות נוספות
***[[דנה ויס]]** (בתפקיד עצמה) (עונה 1): מראיינת את אדיר, ובכל פרק שואלת אותו שאלה שמובילה לעלילת הפרק.
***שלום חפר** (שמעון כהן) (עונה 1, אורח בעונה 3): שכנו של אדיר. נוהג לשתף עם אדיר מידע על בעיותיו הרפואיות המביכות.
***יובל "יובי" מילר** (אלון לשם) (עונה 1): אחיו של אדיר. רווק רומנטיקן המחליף חברות בקצב גבוה.
***ציפורה** (רבקה מיכאלי) (עונה 2): אימו של עופר וסבתה של רותם. אישה חולה מאוד. לא אוהבת את עופר וטוענת שהוא בא אליה רק כשהוא צריך משהו. היא קוראת לרותם שיבוש גנטי.
***גרשון** (אריה מוסקונה) (עונה 2, 4): אביהם של מאיה וגולן ובעלה של חנה.
***חנה** (ניצה שאול) (עונה 2, 4): אימם של מאיה וגולן ואשתו של גרשון.
***מגי** (ענת מגן-שבו) (עונה 4): אמה של רותם (שאותה היא מכנה בטעות "לוטם") שניתקה קשר עם עופר ועברה לארצות הברית.

### שחקנים אורחים
לאורך שנותיה הופיעו בסדרה שחקנים אורחים רבים. עם האורחים ניתן למנות את: אסי כהן, ירון ברובינסקי, אליאנה תדהר, שלמה ארצי, טום קשתי, דידי הררי, אילן דר, יוסי סגל, רשף לוי, טל מוסרי, נתן זהבי, נורמן עיסא, אבי סינגולדה, יובל סמו, גורי אלפי, עדי הימלבלוי, יובל שם-טוב, גל אוחובסקי, רפי קרסו, מיכל דליות, צדי צרפתי, אורי גבריאל, אבשלום קור, מיטל טרבלסי, דני רובס, ארקדי דוכין, גליה ישי, מני ממטרה, משה פרץ, יורם שפטל, ניר מנקי.  ידוענים נוספים שיחקו בתפקיד עצמם כמי שקיבלו טיפול אצל מאיה, המשמשת כפסיכולוגית למפורסמים, ובהם: אריק זאבי, חיים הכט, דידי הררי, דובי גל, ליאור כלפון, שלישיית מה קשור, שלומי שבת, סיון רהב-מאיר, ליהיא גרינר, קרין גורן, גיא זוארץ, איתי אנגל, עידו רוזנבלום, גיא פינס וצחי נוי. 

## ביקורת

הופעה של אדיר מילר שהייתה אמורה להיערך ב-1 בספטמבר 2016 בפני שוטרי מחוז ירושלים התבטלה עקב פרק בסדרה, "לתפארת משטרת ישראל", שהכיל לעג על השוטרים בנושא מנת המשכל הנמוכה שלהם כביכול.

## סקירת סדרה
הסדרה שודרה בערוץ 2 במסגרת "שידורי קשת", עלתה לשידור ב-23 ביוני 2016 ושודרה בימי חמישי. פרק הבכורה של הסדרה השיג 27.8% מדרוג, וזכה להשקת הקומדיה הגבוהה ביותר בשלוש שנים.

## פרקים
### עונה 1

### עונה 2

### עונה 3

### עונה 4

## פרסים ומועמדויות

## ראו גם
*רמזור
* אני יצאתי בחמש

## קישורים חיצוניים
*צומת מילר – האתר הרשמי, מתוך אתר mako
* 

**ביקורות:**
*
*
*
*
*
*

## הערות שוליים

קטגוריה:סדרות טלוויזיה ישראליות
קטגוריה:קומדיות מצבים ישראליות
קטגוריה:סדרות מוקומנטריה ישראליות
קטגוריה:סדרות טלוויזיה ישראליות שעלו לשידור בשנת 2016
קטגוריה:ערוץ 2: תוכניות וסדרות
קטגוריה:קשת: תוכניות וסדרות